《十二月十五日微雪三叠尖叉韵二首 其一》
清代·曹家达

无数春虫堕影纤，睡馀微觉晓寒严。飞花陌上垂垂老，去燕巢寒昔昔盐。

天送珠尘入诗卷，风持冰箸插堂檐。门前未便深三尺，才拂墙阴石笏尖。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。